**VPRAŠANJA IN TEME ZA PRIPRAVO NA POKLICNO MATURO IZ SLOVENŠČINE**

**KNJIŽEVNOST**

**1. Biblija: Prilika o izgubljenem sinu**

Kaj veš o Bibliji (nastanek, sestava, kulturni in literarni pomen)? Kaj je prilika ali parabola?

V katerem delu Biblije jo najdemo? Navedi motive in predstavi zgradbo ter slog.

**2. Antična književnost: Homer, Iliada/Odiseja**

Kaj veš o antični književnosti (časovna umestitev, kulturnozgodovinski oris, ustvarjalci, pomen obdobja)? Homer in homersko vprašanje. Povzemi mit o Troji. Naštej značilnosti antičnega junaškega epa. Predstavi ep Iliada oz. Odiseja.

**3. Sofoklej: Antigona/Kralj Ojdip**

Kaj veš o antičnem gledališču? Pojasni pojma tragičnost, tragični junak. Navedi značilnosti grške tragedije (notranja zgradba, slog, osebe). Povzemi tebanski mit. Predstavi dogajanje v eni od izbranih tragedij.

**4. Srednji vek: Brižinski spomenik II (Pridiga o grehu in pokori)**

Kaj veš o nastanku in pomenu tega besedila? Značilnosti pridige kot polliterarne vrste. Kakšen je bil njen namen? Predstavi vsebino, zgradbo in slog. V kateri pisavi so zapisani spomeniki?

**5. Ljudsko slovstvo: Od lepe Vide/Zeleni Jurij**

Kaj veš o ljudskem slovstvu (motivi, teme, zvrsti in vrste)? Interpretiraj eno od pesmi in predstavi motive, jezik ter slog. Kakšen je pomen ljudske tradicije?

**6. Renesansa: Shakespeare, Romeo in Julija/Hamlet**

Predstavi obdobje renesanse in humanizma. Kaj veš o elizabetinskem gledališču? Kakšne so značilnosti renesančne tragedije?Povzemi dramsko dogajanje. Predstavi motive in idejo. Kaj je znanega o Shakespearovem življenju in delu?

**7. Reformacija: Trubar, Proti zidavi cerkva**

Kaj veš o slovenskem protestantizmu (časovna umestitev, kulturnozgodovinski oris, ustvarjalci, pomen obdobja)? Povzemi Trubarjevo besedilo in v njem poišči protestantske ideje. V kakšnem jeziku in slogu ga je avtor napisal?

**8. Protireformacija in barok: Svetokriški, Na noviga lejta dan**

Kaj veš o slovenski protireformaciji in baroku? Povzemi pridigo in v njej poišči značilnosti baročnega sloga. Predstavi avtorja in njegovo najpomembnejše delo.

**9. Razsvetljenstvo: Linhart, Ta veseli dan ali Matiček se ženi**

Časovno umesti to gibanje, oriši njegove kulturnozgodovinske značilnosti, predstavi ustvarjalce in razloži pomen tega obdobja za Slovence. Kaj veš o začetkih slovenskega gledališča? Razloži pojme komedija, komično in navedi vrste komičnosti. Povzemi dramsko dogajanje in iz njega izlušči prerodno miselnost.

**10. Vodnik: Pesma na moje rojake (Dramilo)**

V pesmih poišči sledi razsvetljenske miselnosti. Besedili interpretiraj in analiziraj jezik ter slog. Predstavi Vodnika kot vsestranskega ustvarjalca in preroditelja.

**11. Evropska romantika: Puškin, Jevgenij Onjegin**

Razloži značilnosti literarne smeri in naštej predstavnike evropske romantike. Katere pesniške oblike se pojavljajo v romantiki? Kaj veš o ruskem romantičnem ustvarjalcu Aleksandru Puškinu? Analiziraj njegov roman v verzih Jevgenij Onjegin. Zakaj je Onjegin romantični junak? Pojasni pojem odvečnega človeka.

**12. Romantika na Slovenskem: France Prešeren, življenje in ustvarjanje**

Razloži značilnosti tega obdobja na slovenskih tleh – razvoj literature, jezika in kulture. Označi pomembne kulturne in zgodovinske dogodke tega obdobja. Predstavi Prešerna kot največjega slovenskega pesnika, njegov pesniški razvoj (romantik in klasik) in njegovo življenjsko pot.

**13. France Prešeren: Sonetni venec (1., 7., 8. in 15. sonet)**

Kaj veš o nastanku in izidu Prešernovega Sonetnega venca? Razloži tri teme, ki se prepletajo v Sonetnem vencu. Označi zunanjo zgradbo Sonetnega venca. Analiziraj izbrane sonete (zunanja in notranja zgradba). Pojasni, kaj je magistrale in kaj akrostih.

**14. France Prešeren: Krst pri Savici**

Kaj veš o nastanku pesnitve? Označi pojem lirsko-epske pesnitve. Analiziraj zunanjo in notranjo zgradbo pesnitve (oblika, teme, motivi in pesniške podobe). Razloži romantične značilnosti pesnitve.

**15. France Prešeren: Zdravljica**

Kaj veš o nastanku pesmi? Predstavi zunanjo zgradbo pesmi, motive in idejo. Razloži nacionalno in politično idejo v pesmi. Kaj pomeni likovna pesem?

**16. Evropski realizem: Gustave Flaubert, Gospa Bovary**

Razloži značilnosti tega obdobja – družbeno dogajanje, razvoj literarnih vrst, tematika v literarnih delih in pomen. Naštej vrste realizma in imenuj glavne predstavnike ter njihova dela. Analiziraj realistični roman Gospa Bovary – označi glavno književno osebo in vlogo družbenih okoliščin oz. književnega prostora in časa.

**17. Fjodor Mihajlovič Dostojevski: Zločin in kazen**

Kaj pomeni psihološki realizem v romanu? Predstavi zgodbo glavne osebe. Označi glavno osebo – miselnost in ravnanje glavne osebe in vlogo družbenih okoliščin.

**18. Henrik Ibsen: Strahovi**

Predstavi zgodbo drame. Pojasni, zakaj je realistična, naturalistična, tezna in klasična drama. Analiziraj odnose med književnimi osebami, njihove vloge v družinskem in družbenem življenju.

3. letnik:

**19. Slovenska književnost med romantiko in realizmom: Josip Jurčič, Deseti brat**

Opiši bistvene poteze obdobja med romantiko in realizmom na Slovenskem. Naštej vodilne predstavnike obdobja in njihova dela. Predstavi Jurčičev pripovedni opus. Povzemi dogajanje, označi glavne literarne osebe in pripovedno tehniko romana Deseti brat. Poišči romantične in realistične prvine v romanu.

**20. Josip Jurčič: Telečja pečenka/S. Jenko: Tilka**

Kako se je na Slovenskem v drugi polovici 19. stoletja razvijala kratka pripovedna proza? Kaj je značajevka? Predstavi obe zgodbi in glavni pripovedni osebi. Kakšno je stališče pripovedovalca v obeh pripovedih?

**21. Janko Kersnik: Jara gospoda**

Predstavi Kersnikov pripovedni opus. Povzemi zgodbo in snov romana Jara gospoda. Označi glavne osebe. Opiši pripovedovalčev odnos do trške gospode. Kako razumeš sporočilo Jare gospode?

**22. Ivan Tavčar: Visoška kronika**

Kaj je zgodovinski roman? Kaj je značilno za kronikalno pripoved? Povzemi zgodbo Visoške kronike in predstavi glavne osebe. Opiši zgradbo in jezik romana. Razloži sporočilo Visoške kronike.

**23. Simon Jenko: Obrazi (V., VII., X.)**

Predstavi S. Jenka kot vodilnega slovenskega pesnika v obdobju med romantiko in realizmom. Kako je sestavljen ciklus Obrazi? Določi motive in tematiko pesmi. Kakšen je odnos med človekom in naravo v tem ciklusu? Določi verz in kitico.

**24. Anton Aškerc: Mejnik**

Opiši balado kot književno vrsto. Predstavi A. Aškerca in njegovo delo. Pesem Mejnik razloži motivno in idejno. Poišči epske in dramatske prvine. Razloži vlogo monologa in dialoga. Kako lahko pesem razložimo romantično in kako realistično?

**25. Nova romantika: Oscar Wilde, Saloma**

Pojasni pojma nova romantika. Naštej literarne smeri nove romantike, njihove značilnosti in vodilne predstavnike. Kaj veš o O. Wildu in njegovi drami Saloma? Predstavi snov in motive. Poišči značilnosti dekadence in simbolizma.

**26. Slovenska moderna: D. Kette, Na trgu (kapljice, “kako pač pesem kot fontana..”)**

Razloži zgodovinske in kulturne razmere v času pojava moderne. Naštej avtorje in njihova najpomembnejša dela. Predstavi pesniški svet D. Ketteja. Določi motive in zgradbo pesmi Na trgu. Zakaj je pesem podoknica? Pojasni pojem likovna pesem.

**27. Josip Murn: Pesem o ajdi/Sneg**

Utemelji pojma: razpoloženjska in miselna lirika. Kakšna je tema pesmi? Naštej motive in predstavi zgradbo pesmi. Pojasni, zakaj je besedilo impresionistično in simbolistično.

**29. Ivan Cankar: Kostanj posebne sorte/Gospod stotnik (Podobe iz sanj)**

Kaj veš o Cankarjevih črticah in o nastanku zbirke Podobe iz sanj (družbeno-zgodovinsko ozadje)? Predstavi motive, temo in idejo črtice. Pojasni simboliko.

**30. Ivan Cankar: Hlapci**

Kaj veš o Cankarjevi dramatiki? Predstavi družbeno-zgodovinsko ozadje nastanka drame. Kdo sta nosilca dramskega dogajanja? Označi ju in povzemi zgodbo. Kako se v Hlapcih kaže satiričnost in tragičnost? Ali je drama še danes aktualna?

——

**31. Oton Župančič: Duma**

Kaj veš o Župančiču in njegovem ustvarjanju? Predstavi zgradbo, motive in idejo domovinske pesnitve. Poišči v njej pesniške podobe in pojasni njihov pomen. Kaj pomeni naslov pesnitve?

**32. Franz Kafka: Preobrazba**

Predstavi motiv preobrazbe in povezavo z drugimi motivi besedila. Utemelji, zakaj je Preobrazba groteskna novela. Kako se v njej kažejo prvine modernizma? Kakšen je slog pripovedi?

**34. Srečko Kosovel: Ekstaza smrti**

Predstavi pesniške podobe in občutje. Ekspresionistične motivno-idejne in

jezikovno-slogovne značilnosti. Zakaj je pesem vizionarska?

**35. Srečko Kosovel: Kons. 5**

Zakaj je to konstruktivistična pesem? Motivno-idejne in jezikovno-slogovne značilnosti.

Kaj veš o Integralih?

**36. Ivan Pregelj: Matkova Tina**

Povzemi zgodbo in predstavi zgodovinsko ozadje novele. Pojasni ekspresionistične, simbolistične, realistične in baročne prvine pripovedi.

**37. Slavko Grum: Dogodek v mestu Gogi**

Predstavi dramsko tehniko (simultano dogajanje). Kakšna je problematika dramskih oseb? Kaj je v drami groteskno? Razloži ekspresionistične, simbolistične in realistične prvine.

**38. Prežihov Voranc: Samorastniki/Boj na požiralniku**

Kaj je značilno za socialni realizem? Zakaj je novela socialnorealistična? Kako se kaže vpliv družbenega in naravnega okolja na življenje književnih oseb (malih ljudi)? Pojasni simboliko oz. grotesknost. Predstavi epske in dramatske prvine, jezik in slog.

**39. Karel Destovnik - Kajuh: Bosa pojdiva**

Kaj veš o književnosti upora med 2. svetovno vojno na Slovenskem? Kaj je kulturni molk? Analiziraj Kajuhovo pesem: kako se v njej prepleta osebna in družbena (vojna) tematika, kateri motivi podpirajo eno in kateri drugo tematiko.

**40. Janez Menart: Croquis**

Pesem motivno-tematsko razčleni ter razloži naslov. Kakšno je njeno sporočilo? Kateri povojni generaciji pripada Menart, kako jo imenujemo s skupnim imenom, katero pesniško zbirko so izdali? Na katero lit. tradicijo se naslanjajo?

**41. Kajetan Kovič: Južni otok**

Razloži naslovni besedi in njun pomen. Kaj se dogaja z otokom? Katere metafore v pesmi imajo isti pomen? Razloži ga. Komentiraj še zapis glagola *je* (biti) na začetku in koncu pesmi.

Kakšno je končno spoznanje o otoku, kako razumemo ta simbol? Na kateri grški mit se navezuje Kovičeva pesem?

**42. Dane Zajc: Črni deček**

Predstavi pesniške podobe. Razloži simbole: črni deček, puščava, sonce, zvezde, starci, ptice … Katero občutje prevladuje v pesmi? Kako učinkuje barvna kombinacija? Razloži še simbolni pomen dečkovega spuščanja ptic in pojem absurda v povezavi z Zajčevo poezijo. Katere so slogovne značilnosti pesmi, kakšen je verz?

**44. Svetlana Makarovič: Odštevanka**

Kako pesnica ljudsko izročilo preoblikuje v tej pesmi? Primerjaj otroško odštevanko\* in njene motive z Makarovičino pesmijo. Kakšno je bivanjsko občutje lirskega subjekta, zakaj se ljudem umika, s katerimi slogovnimi sredstvi umik še poudari? Razloži naslov pesmi: s čim je preštevanje povezano, zakaj postane absurdno? (\* Rdeče češnje rada jem, / črne pa še rajši, / v šolo tudi rada grem, / vsako leto rajši.). Kaj veš o pesnici?

**49. Drago Jančar: Veliki briljantni valček**

Povzemi dogajalno zgodbo. Kdo je Simon Veber, kdo Volodja? Označi govor prvega in ga primerjaj z govorom drugega. Kaj opaziš? Kje se dogaja? Ob trditvi, da je poanta drame upor posameznika proti totalitarnemu sistemu, razloži pojma eksistencialne drame in drame absurda.

**Odstranjena vprašanja**: 28. Ivan Cankar: Na klancu; 33. Srečko Kosovel: Slutnja; 43. Gregor Strniša: Večerna pravljica; 45. Šalamun: Gobice; 46. Ciril Kosmač: Tantadruj; 47. Vitomil Zupan: Menuet za kitaro; 48. Dominik Smole: Antigona; 50. Tone Pavček: Take dežele ni

**JEZIK**

**► Pisni in ustni izpit**

Kandidat prebere izhodiščno besedilo, in sicer:

* publicistično ali strokovno besedilo (npr. intervju, novico, poročilo, predstavitev osebe, oceno/kritiko, komentar, strokovni/poljudnoznanstveni članek, predstavitev kraja, predstavitev postopka, opis naprave),
* uradni dopis ali javno pozivno/obveščevalno besedilo (npr. vabilo, zahvalo, opravičilo, življenjepis, zapisnik, obvestilo, besedilo ekonomske ali politične propagande).

Razčlenjuje prebrano besedilo, tako da:

* določi okoliščine nastanka besedila,
* določi temo besedila in podteme/ključne besede ter prepozna bistvene podatke,
* določi namen tvorca besedila,
* določi vrsto besedila (glede na različna merila) in besedilno vrsto ter prepozna njene značilnosti,
* določi prevladujoče pomensko razmerje v besedilu,
* določi prevladujoči način razvijanja teme,
* določi vlogo in pomen danih besed, povedi, delov povedi … iz besedila ter nebesednih spremljevalcev pisanja.

Ob prebranem izhodiščnem besedilu in njegovi razčlembi dokazuje:

* poimenovalno zmožnost, tako da
* poimenuje prvine stvarnosti s knjižnimi besedami in v besedilu ne ponavlja besed,
* predstavi pomen besed in besednih zvez in jih smiselno uporabi v novih povedih,
* predstavi pomen danih blizuzvočnic in jih smiselno uporabi v novih povedih,
* besedam iz izhodiščnega besedila poišče sopomenko, protipomenko, nadpomenko, podpomenko, besede iz iste besedne družine ali iz istega tematskega polja,
* zamenja dano opisno besedno zvezo s tvorjenko in obratno,
* prevzete besede zamenja z domačimi ustreznicami ter vrednoti vlogo domačih in prevzetih besed,
* zamenja dane proste besedne zveze s frazemi in obratno ter jih uporabi v novih povedih,
* iz slovarskega sestavka raznih slovarjev (npr. SSKJ, Slovenski pravopis, Slovenski etimološki slovar, Veliki slovar tujk) zna razbrati določene podatke, ve, kaj pomenijo, in jih zna uporabiti,
* prepozna poimenovalne napake v izhodiščnem besedilu, jih odpravi in pojasni svoje popravke;
* skladenjsko zmožnost, tako da
* predstavi pomen povedi/zvez povedi in pretvarja povedi v skladenjsko preprostejše ali zahtevnejše (npr. strne večstavčno poved v enostavčno, razširi enostavčno poved v večstavčno, združi zvezo povedi v večstavčno poved),
* sprašuje po danih delih povedi,
* tvori enostavčne povedi,
* tvori priredno in podredno zložene povedi,
* odpravi neustrezno ponavljanje besed v zvezah povedi,
* v zvezi povedi določi naveznik in poišče njegovo nanašalnico,
* izrazi isto dejanje v tvornem in trpnem stavku,
* poroča o prvotnem dogodku (premi govor pretvori v odvisnega ali obratno),
* prepozna skladenjske napake (npr. napačno pomensko razmerje v povedi ali zvezi povedi, neustrezni naveznik v povedi ali zvezi povedi, napačno razvrščene besede ali dele povedi, napačne oblike besed), jih odpravi in utemelji svoje popravke,
* tvori skladenjsko pravilne odgovore v povedi in zvezah povedi (krajša besedila) ter pri tem upošteva pomensko, slovnično in aktualnostno razmerje;
* pravorečno zmožnost, tako da
* primerja knjižni in neknjižni izgovor besed, besednih zvez ali povedi in zapiše pravilni knjižni izgovor,
* v pogovoru z izpraševalcem na ustnem izpitu govori čim bolj knjižno;
* pravopisno zmožnost, tako da
* prepozna pravopisne napake, jih odpravi in utemelji svoje popravke,
* tvori pravopisno pravilne odgovore;
* slogovno zmožnost, tako da
* vrednoti ustreznost besedila, prepozna slogovne napake v njem, jih odpravi in utemelji popravke,
* prepozna slogovno zaznamovane besede/besedne zveze, jih zamenja z nezaznamovanimi in ovrednoti okoliščine rabe,
* tvori slogovno ustrezne odgovore,
* prepozna jezikovno zvrst,
* presodi in upošteva okoliščine za rabo ustrezne jezikovne zvrsti,
* priredi isto besedilo za razne naslovnike in pojasni svojo priredbo;
* zmožnost nebesednega sporazumevanja, tako da
* v besedilu opazuje nebesedne spremljevalce, prepozna njihovo vlogo ter vrednoti njihovo ustreznost in učinkovitost,
* med pisanjem/pogovarjanjem smiselno uporablja nebesedne spremljevalce pisanja/govorjenja, vrednoti njihovo ustreznost in učinkovitost;
* metajezikovno zmožnost, tako da
* poimenuje vrsto izhodiščnega besedila in to utemelji,
* po vrednotenju učinkovitosti, ustreznosti, razumljivosti, oblikovanosti in jezikovne pravilnosti izhodiščnega besedila utemelji svoje mnenje,
* predstavi načela uspešnega enogovornega/dvogovornega sporazumevanja in jih ponazori z zgledi,
* v besedilu najde s strokovnim izrazom poimenovano jezikovno prvino (npr. samostalnik, tvorjenka), jo ponazori s svojim zgledom in utemelji svoj odgovor,
* zahtevano jezikovno prvino poimenuje s strokovnim izrazom in predstavi njene pomenske, oblikovne, slogovne, izvorne, tvorbne in tvarne značilnosti,
* določi stavčne člene in njihove dele v enostavčni povedi,
* določi stavčno sestavo povedi (število stavkov v povedi in razmerje med njimi, osnovni in dopolnjevalni stavek, vrsto priredja, vrsto odvisnika v podredno zloženi povedi),
* poimenuje razmerje v zvezi povedi,
* v povedi/zvezi povedi/besedilu odkrije poimenovalne, skladenjske, pravorečne, pravopisne, slogovne in oblikovne napake, jih odpravi in utemelji svoje popravke.

**► Pisni izpit**

Kandidat piše besedilo dane besedilne vrste:

* publicistično besedilo (npr. poročilo, novico, predstavitev osebe, intervju, komentar),
* strokovno besedilo (npr. predstavitev predmeta, predstavitev postopka, navodilo za delo),
* uradni dopis (npr. zahvalo, opravičilo, vabilo, prošnjo, prijavo, pritožbo),
* javno obvestilo, javno vabilo.

Pri tem

* izkaže poznavanje značilnosti besedilne vrste, svojo jezikovno (poimenovalno, skladenjsko, pravopisno) in slogovno zmožnost ter zmožnost nebesednega sporočanja,
* upošteva faze sporočanja, merila besedilnosti (smiselnost, sovisnost in zaokroženost), načela uspešnega sporočanja ter notranjo in zunanjo členjenost besedila,
* opremi besedilo z naslovjem in ustreznimi nebesednimi dopolnili,
* tvori ustrezno, razumljivo, učinkovito ter oblikovno in jezikovno pravilno besedilo.

**► Ustni izpit**

Kandidat izraža svojo jezikovno ozaveščenost, tako da:

* predstavi vlogo in položaj slovenščine v Republiki Sloveniji, zamejstvu, izseljenstvu in v organih Evropske unije ter vlogo in položaj italijanščine in madžarščine na narodno mešanih območjih v Republiki Sloveniji,
* pozna vlogo slovenščine kot maternega/prvega jezika ter utemelji njene prednosti pred drugimi jeziki pri sporazumevanju v osebnem, družbenem in poklicnem življenju,
* opiše nastanek in razvoj slovenskega jezika,
* našteje evropske jezikovne družine ter umesti slovenščino v ustrezno družino in poddružino.